《秋灯》
清代·张绍龄

放下帘钩斗已横，支颐独自对寒檠。焰摇始悟窗风入，光淡方知镜月明。

与尔同尝凄切味，可能照出别离情。灯花结到秋闺里，是否征人计旅程。

作者简介：安徽绩溪人，字度如，晚号梅谷老人。能诗，工画山水云物，秀逸苍深，有咫尺万里之概。曾画汉宫春晓图，处处绘出晓字，一时名手咸服。为邑中丹青第一高手。